პ ო ე ტ ს

**ნუ გიღირს ძვირად სიყვარული ხალხისა. ვიცი,**

**გავა ხმაური აღტაცებულ დიდების დიდის**

**და გაიგონებ სულელთა მსჯავრს, ცივი ბრბოს სიცილს,**

**მაგრამ დარჩი ისე მტკიცე, პირქუში, მშვიდი.**

**შენ ხარ მეფე: იყავ მარტო. გაჰყევი რწმენით**

**თავისუფლების გზას, საითაც გონება გიხმობს.**

**სრულყავ ნაყოფი საყვარელი ფიქრების შენის**

**და ჯილდოს კეთილ საქმეთათვის ნურასდროს ითხოვ.**

**ნუ ითხოვ, რადგან შენ თვითონ ხარ მისი მფლობელი, -**

**შენივ მსაჯული უმაღლესი და ულმობელი.**

**მოგწონს თუ არა, რაც შეჰქმენი წვითა და ლხენით?**

**თუ მოგწონს, მაშინ დაე გლანძღოს უგუნურმა ბრბომა,**

**დაე მან ზიზღით მიაფურთხოს შენს წმინდა შრომას**

**და საკურთხეველს, სადაც ცეცხლი ანთია შენი. . .**

**1830**